《密县令号苇巢》
明代·王钝

结苇栖身太古淳，华堂几见海飞尘。笑携琴鹤为良友，拟卜云松作近邻。

白露惯经霜叶老，秋风难破屋茅贫。芳馨自可同兰室，舒卷从来别有春。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。